钦定古今图书集成/历象汇编/岁功典/第029卷 > 《书经》 > 《尧典》
## 钦定古今图书集成/历象汇编/岁功典/第029卷 > 《书经》 > 《尧典》

分命羲仲，宅嵎夷，曰“旸谷。”寅宾出日，平秩东作。日中
星鸟，以殷仲春。厥民析，鸟兽孳尾。

〈孔传〉宅，居也。东表之地称《嵎夷》。旸，明也。日出于谷而

天下明，故称《旸谷》。〈《蔡传》。〉《旸谷》，取日出之义，羲仲所居，官次之名。盖官在国都，而测候之所则在于嵎夷东表之地。寅，敬也，宾礼接之，如宾客也。“出日，方出之日”，盖以春分之旦，朝方出之日，而识其初出之景也。“平均秩序”，作，起也。东作，春月，岁功方兴，所当作起之事也。盖以历之节气早晚，均次其先后之宜，以授有司也。“日中”者，春分之刻，于夏永冬短为

适，中也。昼夜皆五十刻，举昼以见夜，故曰“日星。鸟。” 南方朱鸟，七宿，唐一行推以鹑火为春分昏之中星也。殷，中也。春分阳之中也。析，分散也。先时冬寒，民聚于隩，至是则以民之散处而验其气之温也。乳化曰孳，交接曰尾，以物之生育而验其气之和也。